20.5.2005 Euroopa Liidu Teataja L 127/17 (Aktid, mille avaldamine ei ole kohustuslik) KOMISJON KOMISJONI OTSUS, 11. mai 2005, teaduse ja uute tehnoloogiate eetika Euroopa töörühma volituste pikendamise kohta (Ainult prantsuskeelne tekst on autentne) (2005/383/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, ning arvestades järgmist: 1991. aasta novembris otsustas Euroopa Komisjon ühen- duse teadusuuringute ja tehnika arendamise poliitika otsustamisprotsessi lülitada eetika, luues biotehnoloogia eetika nõustajate töörühma (GAEIB). 16. detsembril 1997 otsustas komisjon biotehnoloogia eetika nõustajate töörühma (GAEIB) asendada teaduse ja uute tehnoloogiate eetika Euroopa töörühmaga (EGE töörühm), laiendades selle volitusi teaduse ja tehnika kõikidele valdkondadele. Komisjoni 26. märtsi 2001. aasta otsusega muudeti töömeetodite tõhustamiseks EGE töörühma volitusi ning pikendati neid veel neljaks aastaks. EGE töörühmal on vaja uusi töömeetodeid, et õigeaegselt reageerida teaduses ja tehnoloogias toimuvatele kiiretele muutustele, ning uusi oskusi, et tulla toime teaduse ja tehnoloogia üha laialdasemate rakendustega. Komisjoni teatises “Eksperdiabi hankimine ja kasutamine komisjonis: põhimõtted ja suunised” (KOM(2002) 713), leitakse, et tundlike teemadega tegelemiseks ning olukor- dades, kus eksperdirühmad tõenäoliselt tegutsevad suhte- liselt pika ajavahemiku jooksul, on avalikud konkursid kõige sobivamad. (6) — Praeguse EGE töörühma volitused lõpevad 25. märtsil 2005 ning seepärast asendab alljärgnev otsus komisjoni 26. märtsi 2001. aasta teatise lisas esitatud volitused (K(2001) 691), ON TEINUD JÄRGMISE OTSUSE: Artikkel 1 Käesolevaga otsustab komisjon pikendada EGE töörühma voli- tusi neljaks aastaks. Artikkel 2 Ülesanne EGE töörühma ülesanne on kas komisjoni taotlusel või omal algatusel anda komisjonile nõu teaduse ja uute tehnoloogiatega seonduvates eetikaga seotud küsimustes. Parlament ja nõukogu võivad komisjoni tähelepanu juhtida küsimustele, mis nende hinnangul on olulise eetilise tähtsusega. EGE töörühma arva- muse taotlemisel võib komisjon määrata arvamuse esitamise tähtaja. Artikkel 3 Töörühma koosseis, liikmete nimetamine ja ametisse määramine 1. >EGE töörühma liikmed määrab ametisse komisjoni presi- dent.